

 **Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

 Gæða- og umhverfisvottun ferðaþjónustunnar

Á leið til sjálfbærrar ferðaþjónustu

Sértæk gæðaviðmið nr. 216

5. útgáfa 2022

**Köfun og yfirborðsköfun (snork)**

vakinn.is

|  |  |  |  |  |
| --- | --- | --- | --- | --- |
| ***216-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *216-1.1* | Til er ferðaáætlun (skrifleg lýsing) fyrir hverja tegund ferða þar sem m.a. er fjallað um leiðir sem fara skal, tímaáætlun og fyrirkomulag ferðar. |  |  |  |
| *216-1.2* | Til er gátlisti um öryggisbúnað í ferðum t.d.:1. Búnað til að veita fyrstu hjálp.
2. Fjarskiptabúnað.
3. Súrefnistæki fyrir neyðartilvik.
4. Annað eftir aðstæðum í hverri ferð.
 |  |  |  |
| *216-1.3* | Til er skrifleg áætlun um viðhald, þrif og endurnýjun öryggisbúnaðar. Í henni er m.a. fjallað um eftirfarandi:1. Reglulega skoðun og prófun búnaðar.
2. Sótthreinsun og þrif á búnaði.
3. Líftíma búnaðar m.t.t. aldurs og notkunar (sjá viðurkennd viðmið framleiðanda).
 |  |  |  |
| *216-1.4* | Allur búnaður er í mjög góðu ásigkomulagi m. a.:1. Þurrgallar ógegndræpir og blautgallar heilir með þéttum stroffum.
2. Belti, ólar og festingar heilar, þ.e. óslitnar/ótrosnaðar.
 |  |  |  |
| *216-1.5* | Vel er gengið frá búnaði að notkun lokinni og hann geymdur við snyrtilegar og góðar aðstæður sem rýra ekki öryggis- og notagildi hans. |  |  |  |
| *216-1.6* | Þess er gætt að allir viðskiptavinir sem fara í köfun hafi gilt köfunarskírteini. (Gildir ekki um yfirborðsköfun). |  |  |  |
| *216-1.7* | Viðskiptavinir fá ráðleggingar varðandi fatnað, búnað og annað sem til þarf og veittar eru upplýsingar um þá aðstöðu sem í boði er. |  |  |  |
| *216-1.8* | Hvenær sem notuð er áfyllingarstöð lofts er þess gætt að rétt sé gengið frá öllum skjölum og að skráð séu niður reglubundin skipti á síum svo og prófanir á hreinleika lofts. |  |  |  |
| *216-1.9* | Fjöldi viðskiptavina á hvern leiðsögumann (*PADI Divemaster*) er ekki meiri en 4 í köfun og 8 í yfirborðsköfun en aldrei fleiri en reglur viðkomandi köfunarstaðar segja til um.  |  |  |  |
| *216-1.10* | Í undirbúningi fyrir ferðir fara leiðsögumenn yfir gátlista þar sem fram koma atriði varðandi m. a.:1. Ferðaáætlun og leiðir sem fara skal.
2. Veðurspá.
3. Búnað.
4. Upplýsingar um viðskiptavini.
5. Að viðbragðsáætlanir séu ávallt með/aðgengilegar í ferðum
 |  |  |  |
| *216-1.11* | Viðskiptavinir hafa aðgang að upphitaðri aðstöðu til að klæðast búnaði til köfunar. |  |  |  |
| *216-1.12* | Til er gátlisti fyrir leiðsögumenn um þau öryggisatriði sem farið er yfir með viðskiptavinum fyrir ferð og á meðan á ferð stendur m.a. varðandi:1. Upplýsingar um köfunina, dýpi, tíma í sjó/vatni o.fl.
2. Staðhætti og veðurskilyrði.
3. Viðeigandi búnað.
4. Tímaáætlun.
5. Öryggisráðstafanir þar sem gæta þarf sérstakrar varúðar vegna aðstæðna.
6. Viðbrögð í neyðartilfellum.
7. Umgengni við náttúruna og ábyrga hegðun til að vernda gróður, jarðmyndanir og dýralíf í samræmi við reglur sem gilda á svæðinu.
8. Næringu, drykkjarföng og aðgengi að vatni í/eftir ferð.
9. 112 neyðarnúmer á Íslandi.

Tryggt er að viðskiptavinir hafi skilið fyrirmæli. |  |  |  |
| *216-1.13* | Skip/bátar sem notaðir eru vegna köfunar eða yfirborðsköfunar eru útbúnir með sérstöku tilliti til þarfa kafara t.d. með köfunarstigum, köfunarstöðvum og viðeigandi varabúnaði. |  |  |  |
| *216-1.14* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. Skýrt er hver tekur ákvörðun um aflýsingu ferða. |  |  |  |
| *216-1.15* | Fyrirtækið upplýsir starfsfólk og viðskiptavini um nauðsyn þess að vera í góðu líkamlegu ástandi og að neysla áfengis eða vímuefna geti komið í veg fyrir þátttöku í ferð. |  |  |  |
| ***216-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *216-2.1*  | Ávallt eru notaðir merktir vegir eða viðurkenndir ökuslóðar. Um akstur utan vega að vetrarlagi og á jöklum skal fara eftir 4. gr. reglugerðar nr. 528/2005 um takmarkanir á umferð í náttúru Íslands. |  |  |  |
| *216-2.2*  | Aðeins er ekið yfir vatnsföll á vöðum þar sem kostur er og eingöngu þegar vaðið er metið öruggt. Þar sem vað er ógreinilegt eða því ekki haldið við skal forðast rask á umhverfi við leit og notkun á vaði og rask lagfært eftir getu. |  |  |  |
| *216-2.3*  | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *216-2.4*  | Allur búnaður og úrgangur er fjarlægður og þess gætt að engin varanleg ummerki í náttúrunni sjáist í tengslum við ferðir / starfsemi fyrirtækisins. |  |  |  |
| *216-2.5*  | Í upphafi ferðar minnir leiðsögumaður viðskiptavini á ábyrga ferðahegðun. |  |  |  |
| ***216-3*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *216-3.1* | Leiðsögumenn hafa lokið námskeiðinu *PADI Divemaster* hjá viðurkenndum aðila eða sambærilegu námskeiði og eru með gild atvinnukafaraskírteini frá Samgöngustofu. |  |  |  |
| *216-3.2*  | Leiðsögumenn sækja upprifjunarnámskeið í skyndihjálp árlega hjá viðurkenndum aðila. |  |  |  |
| *216-3.3*  | Allir starfsmenn (aðstoðarmenn) í ferðum hafa lokið skyndihjálparnámskeiði (4 klst.) hjá viðurkenndum aðila og sækja upprifjunarnámskeið á tveggja ára fresti. |  |  |  |
| *216-3.4* | Yfirleiðsögumaður er lærður köfunarkennari með réttindi frá viðurkenndum alþjóðlegum köfunarskóla, t.d. PADI, SSI eða CMAS. |  |  |  |